ياويلى من حبه

ياويلي من حبه ياويلى

   كلمات 
ياويلي من حبه ياويلى

يا عذابي فى نهاري وليلى

لا بيرحم ولا ناره بترحم

ومحير فى الحب دليلي

ياويل ويلي ياويلي

مش داري ولا حاسس بيا

ولا عمره بيفكر فيا

لا بكلمة صبرني شويه

ولا نظره تشفيلي غليلي

ياويل ويلي يا ويلي

بكتب له جوابات واحكيله

عن حالي والحال يشكيله

وابعت له مراسيل تناديله

ولا يرضى يقابل مراسيلي

قالوا لي لو يوم

رجع لك حبك الغضبان تعمل له ايه

قلت اقابله بفرحة الحرمان

واجيبه مالشمس طرحه ومالقمر فستان

واقول ياعين ذوبي روحك امل وحنان

خليه يجرب حلاوة مية العطشان

يحبيبي الصبر ده له اخر

والشكوى تعبت مش قادر

ودموعي جبتلها دفاتر

من بعد ما خلصت مناديلي

ياويلي من حبه ياويلي

يا عذابي فى نهاري وليلي

لا بيرحم ولا ناره بترحم

ومحير فى الحب دليلي

ياويل ويلي ياويلي
 شوف كمان 

 ليستة اغانى فريد الأطرش

تصنيف:اغانى باللغه المصريه
تصنيف:اغانى فريد الاطرش
تصنيف:كلمات اغانى